KONTAK ONS | Afrikaanse Handels Instituut
KONTAK ONS	Tuisblad »
KONTAK ONS	OORSIG VAN DIE AHI
Die AHI het histories klem geplaas op die handhawing van sy reputasie as 'n besigheidsorganisasie en sakekamerbeweging van uitnemendheid, deur die mobilisering van kundigheid om sy lede te ondersteun. Voorts streef die AHI daarna om sy lede te bemagtig ten einde 'n sinvolle bydrae in die besigheidsomgewing te lewer en om ondersteunende aksies te loods om die ontwikkeling van die land en die vrye ondernemingstelsel te bevorder. As 'n organisasie wat besigheid op alle terreine bevorder, het die AHI sy fokus verbreed op leierskapvlak wat betref presidente, visepresidente en verteenwoordigers op hoofbestuur, om inklusief Afrikaans te wees. Die AHI het ook 'n bydrae gelewer om die bemagtiging van swart entrepreneurs te bevorder.
Die projek toon goeie vordering in vier van die ses dorpe wat as loodsprojek gekies is nl. Graaff Reinet, Bela Bela, Harrismith, en Malelane/Komatipoort. Die ander dorpe wat eersdaags aandag sal ontvang is Tzaneen en Port St. Johns. Die KDOI kan ook 'n belangrike bydrae tot die implementering van die Nuwe Groeipad op die plaaslike vlak maak. Daarvoor is noukeurige ontleding van die ekonomiese basis van elke dorp nodig en die AHI in samewerking met sy plaaslik kamers speel 'n belangrike rol in die verband.
Die AHI het ook 'n kommersiële been binne die AHI gevestig. AHI Economic Development Pty Ltd, is reeds gestig en die stigting van die aandeelhouers in die maatskappy deur 'n AHI Ontwikkelingstrust en Sosio Ekonomiese Trust is reeds afgehandel. Die besigheidsarm sal in wese die doel hê om bemagtigingsfondse, wat die besigheids- en korporatiewe sektor volgens wet aan SEB verwante bedrywe moet bestee, namens sodanige maatskappye te bestuur. Die aanwending van die fondse onder die SED Trust sal veral fokus op sakeontwikkeling ("Enterprise development") en projekte in die ruimte van entrepreneurskapsontwikkeling, sosio-ekonomiese ontwikkeling en Plaaslike Ekonomiese Ontwikkeling. Bogenoemde is almal komponente van die telkaart vir maatskappye in terme van die aanwending van bemagtigingsfondse.